Mixu Paatelainen

Mika-Matti Petteri «Mixu» Paatelainen (født 3. februar 1967 i Helsingfors i Finland) er en finsk tidligere fotballspiller og landslagssjef for  fra han utnevnt i april 2011 og fram til juni 2015. Han scoret selv 18 mål på sine 70 landskamper for , som gjør ham til spiller nummer tolv i Finland hva angår antall landskamper og den femte mestscorende landslagsspilleren i Finland gjennom alle tider.

Paatelainen hadde en spillerkarriere som varte i 20 år. Han spilte for ni forskjellige klubber i fire ulike land. Det meste av hans spillerkarriere fant sted i den skotske ligaen, med Dundee United, Aberdeen, Hibernian, St. Johnstone og St. Mirren. I løpet av et opphold i den engelske klubben Bolton Wanderers ble Paatelainen den første finnen til å spille i Premier League.

Spillerkarriere 
Paatelainen hadde sin debutkamp for det finske laget FC Haka i 1985. Han spilte 48 ligakamper for Haka og scoret 18 mål. I løpet av hans debutsesong vant Haka den finske cupen, som også ble det eneste trofeet klubben vant mens Paatelainen spilte der.

I oktober 1987 signerte han kontrakt med den skotske eliteklubben Dundee United for en overgangssum på £100.000. Paatelainen scoret 33 ganger på 133 kamper for Dundee United, og ble dermed deres toppscorer i to sesonger. På slutten av 1991 meldte han overgang til Aberdeen for £400.000. I løpet av hans tre sesonger der scoret han 23 mål på 75 ligakamper.

Trenerkarriere 
Etter at Paatelainen la opp som spiller i 2005, ble han manager for den skotske klubben Cowdenbeath, og han hjalp klubben til opprykk i sin første sesong som manager. Etter at han trente et lag, TPS, i sitt hjemland Finland i én sesong, returnerte Paatelainen til Skottland i 2008 som manager for Hibernian. Han hadde også i årene i sitt hjemland beholdt huset i Fife. Han forlot stillingen i Leith i mai 2009 etter gjensidig forståelse med styret i Hibs, etter 18 måneder som manager der. Etter et år utenfor fotballen ble Paatelainen utnevnt til manager for Kilmarnock sommeren 2010. I april 2011 ble Paatelainen ny landslagssjef for  og flyttet tilbake til sitt hjemland.

Han er den eldste av tre brødre, og alle har spilt profesjonell fotball. Deres far Matti Paatelainen var også landslagsspiller for Finland.

14. oktober 2015 ble han ansatt som ny trener for Dundee United.

Referanser

Eksterne lenker 
 

Finske fotballspillere
Finske fotballtrenere
Fotballspillere for FC Haka
Fotballspillere for Dundee United FC
Fotballspillere for Aberdeen FC
Fotballspillere for Bolton Wanderers FC
Fotballspillere for Wolverhampton Wanderers FC
Fotballspillere for Hibernian FC
Fotballspillere for RC Strasbourg
Fotballspillere for St. Johnstone FC
Fotballspillere for St. Mirren FC
Fotballspillere for Cowdenbeath FC
Fotballtrenere for Cowdenbeath FC
Fotballtrenere for TPS Turku
Fotballtrenere for Hibernian FC
Fotballtrenere for Kilmarnock FC
Fotballtrenere for Dundee United FC
Trenere for Finlands herrelandslag i fotball
Trenere for Latvias herrelandslag i fotball
Trenere for Hongkongs herrelandslag i fotball
Personer fra Helsingfors
Fødsler i 1967